Diari Oficial de la Generalitat Valenciana


Sumari del DOGV 5402, del 05-12-2006 (2006/14742)

DECRET 181/2006, d'1 de desembre, del Consell, que modifica el Decret 83/1984, de 30 de juliol, del Consell, pel qual es regula la composició i les funcions de la Comissió d'Artesania de la Generalitat.
----------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2006/12/01/181/dof/vci/html**

### Dades del document

Número de DOGV
:   5402

Data del DOGV
:   05-12-2006

Secció del DOGV
:   I. DISPOSICIONS GENERALS

Número del document
:   2006/14562


Data del document
:   01-12-2006

Organisme emissor
:   Conselleria d'Empresa, Universitat i Ciència

Tipus de document
:   Decret

Anàlisi jurídica

 Descriptors 

:   * Comissió d'Artesania
    * artesà
    * legislació
    * producció artesanal
    * reglament intern
    * artesanat
    * organització administrativa
    * empresa artesanal

DECRET 181/2006, d'1 de desembre, del Consell, que modifica el Decret 83/1984, de 30 de juliol, del Consell, pel qual es regula la composició i les funcions de la Comissió d'Artesania de la Generalitat. [2006/14363]  
Mitjançant Decret 83/1984, de 30 de juliol, del Consell, es regula la composició i les funcions de la Comissió d'Artesania de la Generalitat.  
El temps transcorregut des de la publicació de l'esmentat Decret 83/1984 en fa necessària la modificació de la composició, per adaptar-la a la vigent organització del Consell, atenent, a més, les propostes del sector artesà, la participació per sectors del qual resulta incrementada.  
Pel que s'ha exposat i vist l'Acord adoptat per la Comissió d'Artesania de la Generalitat, en sessió de 29 de juny de 2006, a proposta del conseller d'Empresa, Universitat i Ciència i amb la deliberació prèvia del Consell, en la reunió del dia 1 de desembre de 2006,  
DECRETE  
Article únic  
Es modifica l'article 2 del Decret 83/1984, de 30 de juliol, del Consell, pel qual es regula la composició i les funcions de la Comissió d'Artesania de la Generalitat, que queda redactat com seguix:  
«Article 2  
1. La Comissió d'Artesania de la Generalitat estarà composta pels següents membres:  
a) President: el director general competent en matèria d'indústria artesana.  
b) Vicepresident: un representant del nivell directiu de la conselleria competent en matèria d'indústria artesana, designat pel conseller.  
c) Vocals:  
. Fins un màxim de tretze representants de la Presidència i dels distints departaments de la Generalitat i d'entitats adscrites, designats pel conseller competent en matèria d'indústria artesana.  
. Fins a cinc representants de la conselleria competent en matèria d'indústria artesana, entre les àrees, servicis, entitats, institucions i empreses adscrits o dependents de la conselleria, designats pel conseller.  
. Un representant dels centres d'artesania de la Comunitat Valenciana adscrits a la conselleria competent en matèria d'indústria artesana, designats pel conseller.  
. Tres representants del Consell de Cambres Oficials de Comerç, Indústria i Navegació de la Comunitat Valenciana, designats pel conseller competent en matèria d'indústria artesana, a proposta del Consell.  
. Fins un màxim de quinze representants entre els sectors de la ceràmica i vidre; moda; fusta i afins; agroalimentari; instruments musicals; festes tradicionals; oficis diversos i altres entitats genèriques, designats pel president de la Comissió, a proposta dels esmentats sectors.  
. Fins un màxim de tres representants qualificats del sector artesà, designats pel president de la Comissió.  
2. Actuarà com a secretari de la Comissió el titular del servici competent en matèria d'artesania de la conselleria competent en indústria artesana.  
3. Als efectes consultius, podran ser convocades a les sessions de la Comissió persones de reconeguda solvència científica o professional, o que hagen prestat destacats servicis a l'artesania a la Comunitat Valenciana, així com els presidents o membres dels corresponents grups de treball.  
DISPOSICIÓ ADDICIONAL  
Les referències que el Decret 83/1984, de 30 de juliol, del Consell, fa sobre la Conselleria d'Indústria, Comerç i Turisme, i els seus òrgans dependents, s'entendran fetes a la conselleria competent en matèria d'indústria artesana i els seus òrgans».   
DISPOSICIÓ FINAL  
El present decret entrarà en vigor el dia de la publicació en el Diari Oficial de la Generalitat.  
Valencia, 1 de desembre de 2006  
El president de la Generalitat,  
FRANCISCO CAMPS ORTIZ  
El conseller de Empresa, Universitat i Ciència,  
JUSTO NIETO NIETO


Còpia Permalink ELI